Pranas Juozas Žilinskas

Pranas Juozas Žilinskas (g. 1942 m. lapkričio 11 d. Buenos Airėse, Argentina) – lietuvių fizikas, habilituotas technologijos mokslų daktaras, profesorius.

 Biografija 

Gimė 1942 m. lapkričio 11 d. Buenos Airėse, Argentinoje, tarpukario Lietuvos emigrantų Prano ir Juzefos Žilinskų šeimoje. Iki 1955 m. mokėsi Buenos Airėse Mariano Moreno vardo mokykloje Nr. 2. 1955 m. su tėvais atvyko į Lietuvą ir 1961 m. baigė Kauno A. Mickevičiaus vid. mokyklą. 1961–1966 m. studijavo radijo inžineriją Kauno politechnikos institute ir dalyvavo Kauno politechnikos instituto dainų ir šokių ansamblyje „Nemunas“, 1969–1972 m. – Vilniaus universiteto aspirantūrojeTūkstantmečio žmonės: Pranas Juozas Žilinskas. Nuoroda tikrinta 2010-12-19. (specialybė – matavimo technika). 1972 m. Kauno politechnikos institute apgynė technikos mokslų kandidato (dabar – daktaro) disertaciją „Holo efekto didelės varžos puslaidininkiuose matavimo aparatūros komplekso tyrimas“ (vadovai – Aloyzas Sakalas ir Jurgis Viščakas), o 1994 m. (jau Kauno technologijos universitete – KTU) – habilituoto technologijos mokslų daktaro (elektros ir elektronikos inžinerijos krypties) disertaciją „Elektroninių ir optoelektroninių keitiklių projektavimo principai“Lietuvos mokslininkų (registruojamų pagal išduotus mokslo laipsnių diplomus) sąrašas: Technologijos mokslai . Nuoroda tikrinta 2010-12-19..

Nuo 1966 m. Vilniaus universitete (VU) dirba mokslinį ir pedagoginį darbą. Nuo 1988 m. – docentas, nuo 1996 m. – VU Fizikos fakulteto Kietojo kūno elektronikos katedros profesoriusElektonika ir elektrotechnika . Kaunas: „Technologija“, 1998, Nr.1. ISSN 1392–1215Vilniaus universiteto Fizikos fakulteto Kietojo kūno elektronikos katedra: darbuotojai (senoji svetainė). Nuoroda tikrinta 2010-12-19.. Nuo 2014 m. VU senatas suteikė afiliuotojo profesoriaus vardą.

Buvo mokslinio žurnalo „Matavimai“ (KTU Metrologijos institutas, ISSN 1392–1223) redakcijos kolegijos narys„Matavimai“: Redakcinė kolegija . Nuoroda tikrinta 2010-12-19..

Žmona Vida Žilinskienė (humanitarinių mokslų daktarė, docentė), Mykolo Romerio universitetas, vaikai: dukra Egidija (finansų magistrė), sūnus Justinas Žilinskas (socialinių mokslų daktaras (HP), Mykolo Romerio universiteto profesorius), rašytojas.

 Mokslinė veikla 

Mokslinės veiklos kryptys – elektroniniai ir optoelektroniniai keitikliai, matavimo technika, metrologija, fizikos terminologija, terminografija. Virš 70 mokslinių straipsnių ir 29 išradimų (TSRS) autorius. Moksliniai straipsniai spausdinti šiuose moksliniuose žurnaluose: Электричество, Приборы и техника эксперимента, Электрохимия, Радиоэлектроника, Радиотехника, Technical Physics, Elektronika ir elektrotechnika, Matavimai, Environmental and Chemical Physics, Materials science = Medžiagotyra, Journal of Electrostatics ir kt.

 Bibliografija 

 Žodynai 

 Vytautas Valiukėnas, Pranas Juozas Žilinskas. „Tarptautinis pagrindinių ir bendrųjų metrologijos terminų žodynas“. Vilnius: Mokslo ir enciklopedijų leidybos institutas, 1997. – 93 p. ISBN 5-420-01422-x (2-as leidimas – 1998, ISBN 5-420-01448-3)
 Vytautas Valiukėnas, Pranas Juozas Žilinskas. „Penkiakalbis aiškinamasis metrologijos terminų žodynas“ (lietuvių, anglų, prancūzų, vokiečių, rusų kalbomis). Vilnius: Mokslo ir enciklopedijų leidybos institutas, 2006. – 1163 p. ISBN 5-420-01568-4 (2009 – CD versija, ISBN 978-5-420-01650-3)
 Vilius Palenskis, Vytautas Valiukėnas, Valerijonas Žalkauskas, Pranas Juozas Žilinskas. „Fizikos terminų žodynas“ (lietuvių, anglų, prancūzų, vokiečių ir rusų kalbomis). Vilnius: Mokslo ir enciklopedijų leidybos institutas, 2007. – 1631 p. ISBN 978-5-420-01624-4 (elektroninė (ne galutinė) versija – www.ff.vu.lt/ftz)
 Angelė Kaulakienė, Jonas Matukas, Vilius Palenskis, Vytautas Valiukėnas, Pranas Juozas Žilinskas. „Aiškinamasis elektrotechnikos ir elektronikos gaminių žodynas“. Vilnius: Mokslo ir enciklopedijų leidybos centras, 2014. – 672 p. ISBN 978-5-420-01738-8

 Mokomosios knygos 

 Pranas Juozas Žilinskas. „Elektrinių virpesių laboratoriniai darbai“. Vilnius: Vilniaus valstybinis V. Kapsuko universitetas, 1984. – 90 p.:iliustr
 Pranas Juozas Žilinskas. „Mikroelektronikos grandinių laboratoriniai darbai“. Vilnius: Vilniaus valstybinis V. Kapsuko universitetas, 1988. – 86 p.:iliustr.
 Pranas Juozas Žilinskas. „Techninė grafika“. Vilnius: Vilniaus universiteto leidykla, 1996. – 67 p.:iliustr. ISBN 9986-19-164-5
 Pranas Juozas Žilinskas. „Patarimai ruošiantiems rašto darbus“. Vilnius: Vilniaus universiteto leidykla, 2000. – 155 p.:iliustr. ISBN 9986-19-365-6 (2-as leidimas – 2001, 3-as – 2003)
 Pranas Juozas Žilinskas. „Netiesinių elektrinių grandinių virpesiai“. Vilnius: Vilniaus universiteto leidykla, 2004. – 153 p.:iliustr. ISBN 9986-19-662-0
 Pranas Juozas Žilinskas. „Radijo bangos“. Vilnius: Vilniaus universiteto leidykla, 2013. – 64 p.:iliustr. ISBN 978-609-459-1662-2
 Pranas Juozas Žilinskas. „Rašto darbai: Ką būtina žinoti rengiant tiksliųjų mokslų rašto darbą“. Vilnius: Vilniaus universiteto leidykla, 2016, 188 p. ISBN 978-609-459-597-4

 Vertimai 

 Stefania De Curtis, Julián Fernández Ferrer. „Fizika“. Kaunas: „Šviesa“, 2000. – 93 p.:iliustr. ISBN 5430-027-99-5 (iš italų k.)
 Sonia FERNÁNDEZ-VIDAL. „Niko kelionė per laiką ir erdvę“. Vilnius: „Tyto Alba“, 2014. – 212 p. ISBN 978-609-466-054-2 (iš ispanų k.)

 Knyga 

 Kupiškėnai – Patagonijos kolonistai: [dokumentinė apybraiža] / Pranas Juozas Žilinskas. – Vilnius : Vilniaus dailės akademijos leidykla, 2017. – 196 p. : iliustr. ISBN 978-609-447-239-8 (anotacija ispanų k.)

 Įvertinimas 

 1987 m. – LTSR Ministrų Tarybos premija už darbą „Supergreitų GaAs puslaidininkinių prietaisų sukūrimas taikant joninę-plazminę technologiją“Vilniaus universiteto Fizikos fakulteto Kietojo kūno elektronikos katedra: Pagrindinės katedros istorinės datos (senoji svetainė). Nuoroda tikrinta 2010-12-19.
 2013 m. – Geriausias Vilniaus universiteto Fizikos fakulteto dėstytojas.
 2016 m. – Valstybinės lietuvių kalbos komisijos apdovanojimas už reikšmingus darbus lietuviškos terminijos kūrimo, mokslo kalbos puoselėjimo ir visuomenės kalbinio švietimo srityse.http://www.vlkk.lt/naujienos/kitos-naujienos/paskirti-kalbos-komisijos-apdovanojimai-uz-lietuviu-kalbos-puoselejima 

 Šaltiniai 

Kategorija:Lietuvos fizikai
Kategorija:Lietuvos inžinieriai elektronikai
Kategorija:Lietuvos terminologai